ที่ นร 1008/ว 9 สํานักงาน ก.พ.ถนนพิษณุโลก กทม. 1030010 มีนาคม 2552 เรื่อง การกําหนดตําแหน่งประเภทวิชาการและประเภททั่วไปเรียน (เวียน กระทรวง กรม และจังหวัด)สิ่งที่ส่งมาด้วย 1. หลักเกณฑ์การประเมินค่างานสําหรับตําแหน่งประเภทวิชาการและประเภททั่วไป 2. ตัวอย่างแบบบันทึกเสนอ อ.ก.พ. กระทรวงอื่นๆ - ด้วยพระราชบัญญัติระเบียบข้าราชการพลเรือน พ.ศ. 2551 มาตรา 47 บัญญัติว่า ตําแหน่งข้าราชการพลเรือนสามัญจะมีในส่วนราชการใดจํานวนเท่าใดและเป็นตําแหน่งประเภทใดสายงานใดระดับใด ให้เป็นไปตามที่ อ.ก.พ.กระทรวงกําหนดโดยต้องคํานึงถึงประสิทธิภาพประสิทธิผลความไม่ซ้ําซ้อนและประหยัดเป็นหลักทั้งนี้ตามหลักเกณฑ์และเงื่อนไขที่ ก.พ.กําหนดและต้องเป็นไปตามมาตรฐานกําหนดตําแหน่งตามมาตรา 48 ก.พ. จึงอาศัยอํานาจตามความในมาตรา 47 แห่งพระราชบัญญัติระเบียบข้าราชการพลเรือน พ.ศ.2551 กําหนดหลักเกณฑ์และเงื่อนไขการกําหนดตําแหน่งเพื่อ อ.ก.พ. กระทรวง ใช้เป็นแนวทางในการกําหนดตําแหน่ง ดังนี้ 1. กรณีที่ ก.พ.กําหนดตําแหน่งประเภทวิชาการและตําแหน่งประเภททั่วไปไว้หลายระดับตามบัญชีจัดตําแหน่งข้าราชการพลเรือนสามัญตามมาตรา 131แห่งพระราชบัญญัติระเบียบข้าราชการพลเรือน พ.ศ. 2551 ให้ อ.ก.พ. กระทรวง พิจารณาปรับปรุงการกําหนดตําแหน่งเป็นระดับที่ต่ําลงหรือสูงขึ้นได้โดยไม่เปลี่ยนประเภทตําแหน่งและสายงาน ภายในกรอบระดับตําแหน่ง ดังนี้ ก) ตําแหน่งประเภทวิชาการ (1)ระดับปฏิบัติการ หรือชํานาญการ (2)ระดับปฏิบัติการ หรือชํานาญการ หรือชํานาญการพิเศษ ข) ตําแหน่งประเภททั่วไป ระดับปฏิบัติงาน หรือชํานาญงาน ทั้งนี้ ภายใต้เงื่อนไข ดังต่อไปนี้ 1.1 การกําหนดตําแหน่งเป็นระดับต่ําลงให้พิจารณาโดยคํานึงถึงเหตุผลความจําเป็น 1.2 การกําหนดตําแหน่งเป็นระดับสูงขึ้นให้พิจารณาโดยคํานึงถึงหน้าที่และความรับผิดชอบ คุณภาพและความยุ่งยากของงานที่เพิ่มขึ้นหรือเปลี่ยนแปลงไปในสาระสําคัญถึงขนาดที่ต้องปรับตําแหน่งเป็นระดับสูงขึ้น โดยมีการประเมินค่างานตามหลักเกณฑ์การประเมินค่างาน ตามสิ่งที่ส่งมาด้วย 1 2. การปรับปรุงชื่อตําแหน่งในสายงาน โดยไม่เปลี่ยนประเภทและระดับตําแหน่ง ให้พิจารณาดําเนินการภายใต้เงื่อนไข ดังต่อไปนี้ 2.1 เป็นสายงานที่ ก.พ.กําหนดไว้ในมาตรฐานกําหนดตําแหน่ง และสอดคล้องกับบทบาท ภารกิจ ของส่วนราชการ หน้าที่และความรับผิดชอบ และลักษณะงานที่ปฏิบัติของตําแหน่ง 2.2 ไม่เป็นการปรับปรุงชื่อตําแหน่งในสายงานที่สงวนไว้เพื่อบรรจุนักเรียนทุนรัฐบาล 2.3 ไม่เป็นการปรับปรุงชื่อตําแหน่งในสายงานแพทย์และสายงานที่เกี่ยวข้องกับงานบริการทางการแพทย์ 2.4 ไม่เป็นการปรับปรุงชื่อตําแหน่งในสายงานให้เป็นสายงานที่มีสิทธิได้รับเงินประจําตําแหน่ง หรือเงินเพิ่มสําหรับตําแหน่งที่มีเหตุพิเศษ 2.5 การปรับปรุงชื่อตําแหน่งในสายงานให้ดําเนินการได้เมื่อเป็นตําแหน่งว่าง สําหรับกรณีที่มีผู้ดํารงตําแหน่ง ให้กระทําได้เมื่อผู้ดํารงตําแหน่งเป็นผู้มีคุณสมบัติตรงตามคุณสมบัติเฉพาะสําหรับตําแหน่งตามมาตรฐานกําหนดตําแหน่งโดยคํานึงถึงเหตุผลความจําเป็นและความเหมาะสมในการบริหารตําแหน่งด้วย 3. การตัดโอนตําแหน่งและอัตราเงินเดือนภายในกรม โดยไม่เปลี่ยนประเภทและระดับตําแหน่งให้พิจารณาดําเนินการภายใต้เงื่อนไข ดังต่อไปนี้ 3.1 ภารกิจและปริมาณงานของส่วนราชการที่ตําแหน่งสังกัดอยู่เดิมลดลงหรือหมดความจําเป็น และส่วนราชการที่จะตัดโอนตําแหน่งไปกําหนดมีภารกิจและปริมาณงานที่เพิ่มขึ้นอย่างเห็นได้ชัดเจน 3.2 ไม่เป็นการตัดโอนตําแหน่งและอัตราเงินเดือนที่กําหนดไว้ในราชการบริหารส่วนภูมิภาค หรือราชการบริหารส่วนกลางที่ตั้งอยู่ในส่วนภูมิภาคไปกําหนดเป็นตําแหน่งและอัตราเงินเดือนในราชการบริหารส่วนกลาง เว้นแต่กรณีที่มีการเปลี่ยนแปลงภารกิจของส่วนราชการที่เป็นสาระสําคัญ และไม่กระทบต่อการบริการประชาชนในส่วนภูมิภาค 4. การปรับปรุงการกําหนดตําแหน่ง ตามข้อ 1 ข้อ 2 และข้อ 3 ให้มีผลไม่ก่อนวันที่ อ.ก.พ. กระทรวง มีมติ และไม่มีผลทําให้งบประมาณรายจ่ายด้านบุคคลของส่วนราชการเพิ่มสูงขึ้น เพื่อประโยชน์ในการบริหารทรัพยากรบุคคลเมื่ออ.ก.พ.กระทรวงได้มีมติเป็นประการใดแล้วให้แจ้งส่วนราชการที่ปรับปรุงการกําหนดตําแหน่งทราบ สําหรับกรณีที่มีมติอนุมัติการปรับปรุงการกําหนดตําแหน่งให้แจ้งให้สํานักงาน ก.พ. และกรมบัญชีกลางทราบด้วย จึงเรียนมาเพื่อโปรดทราบและถือปฏิบัติต่อไปทั้งนี้ได้แจ้งให้กรมและจังหวัดทราบด้วยแล้วผู้มีอํานาจลงนาม - ขอแสดงความนับถือ (นายปรีชา วัชราภัย)เลขาธิการ ก.พ.อื่นๆ - สํานักพัฒนาระบบจําแนกตําแหน่งและค่าตอบแทนโทร. 0 2282 0362 , 0 2281 9707โทรสาร 0 2282 0874